Ek het vir Dylan by Edublox ingeskryf omdat hy gesukkel het om te lees, hy’t gesukkel met wiskunde en hy het agtergeraak by die skool.
Edublox het definitief Dylan se selfvertroue en konsentrasie met 100% verbeter. Hy is nou baie meer gemaklik met wiskunde, hou van lees, skryf beter en hy is mal oor die rekenaarwerk by die sentrum. Sy gemiddeld by die skool het van 50-60% geklim na 77%. Sy juffrou sê hy is ‘n ander kind: waar hy gesukkel het om werk en toetse te voltooi maak hy nou altyd sy werk klaar en kry amper volpunte vir sy toetse. Hy het tot met hul prysuitdeling ‘n trofee gekry vir beste akademiese vordering in sy klas.